सेशन कोर्ट ने खारिज की थी अपील, इसी केस में सजा के बाद सांसदी गई थी
Rahul Gandhi Criminal Defamation Case Update; Rahul Gandhi moves Gujarat HC seeking stay on his conviction सूरत की सेशन कोर्ट से अपील खारिज होने के बाद राहुल गांधी ने अब गुजरात हाईकोर्ट में अपील की है। मोदी सरनेम केस में सेशन कोर्ट के आदेश को चुनौती दी गई है।
सूरत की सेशन कोर्ट से अपील खारिज होने के बाद राहुल गांधी ने अब गुजरात हाईकोर्ट में अपील की है। मोदी सरनेम केस में सेशन कोर्ट के आदेश को चुनौती दी गई है। राहुल की याचिका पर गुरुवार को सुनवाई होने की संभावना है। इसी केस में सजा होने के बाद राहुल गांधी की संसद सदस्यता समाप्त हो गई थी।
सूरत सेशन कोर्ट ने 20 अप्रैल को राहुल गांधी की दोषसिद्धि पर रोक लगाने की याचिका को खारिज कर दिया था। एडिशनल सेशन कोर्ट जज आरपी मोगेरा कोर्ट में आए और इस याचिका पर केवल एक शब्द कहा- डिसमिस्ड, यानी खारिज।
जज मोगेरा ने इस मामले पर 13 अप्रैल को दोनों पक्षों की दलीलें सुनी थीं और फैसला सुरक्षित रख लिया था।
2019 में बेंगलुरु की चुनावी रैली की फोटो और राहुल का बयान
सजा के खिलाफ याचिका पर राहुल और विरोधी पक्ष की दलीलें
राहुल गांधी: सुनवाई के दौरान राहुल के वकील आरएस चीमा ने एडिशनल सेशन कोर्ट के जज आरपी मोगेरा को दलील दी थी कि मानहानि का केस उचित नहीं था। केस में अधिकतम सजा की भी जरूरत नहीं थी। उन्होंने कहा था- सत्ता एक अपवाद है, लेकिन कोर्ट को सजा के परिणामों पर विचार करना चाहिए। विचार करना चाहिए कि क्या दोषी को ज्यादा नुकसान होगा। ऐसी सजा मिलना अन्याय है।
मानहानि का केस करने वाले पूर्णेश मोदी ने कहा था कि राहुल गांधी बार-बार मानहानि वाले बयान देने के आदी हैं।
सांसदी जाने के बाद बंगला खाली करना पड़ा, मां सोनिया के साथ रहेंगे
राहुल की संसद सदस्यता 24 मार्च को रद्द की गई थी। इसके बाद लोकसभा हाउसिंग कमेटी ने 27 मार्च को बंगला खाली करने के लिए राहुल को नोटिस भेजा। कमेटी ने उन्हें 22 अप्रैल तक 12 तुगलक रोड का सरकारी आवास खाली करने को कहा। राहुल बंगला खाली कर सोनिया गांधी के आवास में शिफ्ट हो चुके हैं।
राहुल गांधी से जुड़ी ये खबरें भी पढ़ें....
राहुल अहंकारी और बचकाना हरकत करते हैं: पूर्णेश मोदी
कांग्रेस नेता राहुल गांधी की सांसदी दोबारा बहाल होगी या जेल जाएंगे? सूरत के सेशन कोर्ट में गुरुवार को इस मामले की सुनवाई हुई। 20 अप्रैल को कोर्ट इस पर फैसला सुनाएगा। जजमेंट, कोर्ट में राहुल और ‌BJP नेता पूर्णेश मोदी की दी गई दलीलों के आधार पर तय होगा। पूरी खबर पढ़ें...
राहुल गांधी अभी तक बड़ी अदालत क्यों नहीं गए?
राहुल गांधी को मानहानि मामले में सजा हुए 5 दिन बीत चुके हैं। उनकी लोकसभा सदस्यता भी रद्द की जा चुकी है। इसके बावजूद राहुल ने अभी तक हायर कोर्ट में अपील नहीं की है। कुछ लोग इसके पीछे कानूनी मजबूरी बता रहे हैं तो कुछ राजनीतिक फायदा उठाने की कोशिश। पूरी खबर पढ़ें...
सावरकर के पोते ने राहुल गांधी के खिलाफ मानहानि का केस दर्ज कराया
विनायक दामोदर सावरकर के पोते सात्यिकी सावरकर ने पुणे में राहुल गांधी के खिलाफ आपराधिक मानहानि का केस दर्ज कराया है। राहुल गांधी ने पिछले महीने लंदन के एक कार्यक्रम में कहा था कि वीर सावरकर ने अपनी एक किताब में लिखा है कि उन्होंने अपने 5-6 दोस्तों के साथ एक मुसलमान को पीटा और उस झगड़े का लुत्फ उठाया।  पूरी खबर पढ़ें...